Държавен вестник, бр. 110, 2025 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  110
спазва стриктно технологичните инструкции на работното си място, спазва изискванията за 
здравословни и безопасни условия на труд и за пожарна и аварийна безопасност. В края на 
смяната докладва на прекия си ръководител за изпълнената работа и състоянието на работното 
си място. 
Придобилият втора степен на професионална квалификация по професията 
„Металургия на цветните и благородните метали“ освен посочените дейности работи и с 
оборудване, ръчни и механизирани инструменти за изпълнение на трудовите задължения и 
обезопасяване на работното място. Наблюдава измервателни уреди и контролни табла, 
контролно-измервателни прибори, както и електронни дисплеи и монитори. Следи за 
осигуряване на ефикасна и безопасна работа на оборудването и съоръженията, подпомага 
поддръжката и ремонта им и поддържането на чисти работни места. Извършва замервания, 
записва резултати, попълва документи за извършени операции. 
Придобилият втора степен на професионална квалификация по професията 
„Металургия на цветните и благородните метали“ следи за правилното протичане на 
технологичния процес, за качеството на продукцията и да съчетава работата си с другите 
работещи. Спазва техническите и технологичните изисквания за работа с машини, пещи и 
съоръжения на работното си място, поддържа чисто работното си място, събира битовите и 
промишлените отпадъци на определените за целта места, като спазва екологичните норми и 
разпоредби за съответното работно място. Много от задачите се извършват с помощта на 
специализиран софтуер. Това налага задължително усвояване на компетентности за работа с 
такива програми. Използването на компютри, съвременни софтуерни пакети и модерно 
производствено оборудване е важно условие за упражняването на тази професия. 
Придобилият втора степен на професионална квалификация по професията 
„Металургия на цветните и благородните метали“ може да работи във всички предприятия и 
фирми с предмет на дейност добив и обработка на цветни и благородни метали и сплави. В 
своята професионална дейност придобилият втора степен на професионална квалификация по 
професията „Металургия на цветните и благородните метали“ използва широк спектър от 
материали, машини, съоръжения, прибори и устройства, свързани с технологичния процес. 
Важни за упражняване на професията личностни качества са: концентрация на 
вниманието, издръжливост на напрегната работа и стрес, технически усет и повишена 
отговорност при работа и изпълнението на дейности, изискващи сръчност и прецизност на 
движенията, както и при изпълнението на операции, предполагащи особен риск (работа с 
киселини, високи температури, автоматизирани устройства и други), и металургични 
стопилки (течен метал, шлаки, щейни, алкални стопилки). Работното време на придобилия 
втора степен на професионална квалификация по професията „Металургия на цветните и 
благородните метали“ е съобразено с видовете работни места и сменния режим на 
предприятието при спазване на действащото трудово законодателство. 
Работната среда на придобилия втора степен на професионална квалификация по 
професията „Металургия на цветните и благородните метали“ се характеризира с работа в 
помещения, в които може да има повишен шум, на работни площадки и обекти на закрито и 
открито, понякога при неблагоприятни атмосферни условия, с използване на вещества,  които 
могат да бъдат потенциално опасни, високи температури, съоръжения, като транспортни 
ленти, кранове и др. За всички работни места, които придобилият втора степен на 
професионална квалификация по професията „Металургия на цветните и благородните 
метали“ може да заема, е задължително стриктно изпълнение на инструкциите за безопасна 
работа и използване на специално работно облекло и лични предпазни средства.